BSC-LT/ACAData huggingface dataset:
[ca] Aquest treball de fi de grau explora la implementació de tecnologies d'intel·ligència artificial (IA) dins del món de la prevenció de riscos laborals (PRL). Específicament, s'implementa un xatbot basat en la tecnologia de Generació Augmentada per Recuperació (RAG) per millorar la gestió de consultes en una empresa de PRL. La creixent demanda de solucions automatitzades en la seguretat laboral i la necessitat de respostes precises i contextualment rellevants han portat al desenvolupament d'aquest projecte. El sistema proposat utilitza un model que combina capacitats de recuperació d'informació i generació de text per oferir respostes eficients i efectives a les preguntes dels empleats i clients. A través d'un estudi detallat, s'ha dissenyat i entrenat un model RAG que recupera informació rellevant de diverses bases de dades actualitzades de normatives i procediments de seguretat, i posteriorment genera respostes que són contextualment adequades i tècnicament precises. L'objectiu del xatbot RAG és millorar l'eficiència en la gestió de consultes relacionades amb la seguretat, reduint els temps de resposta i augmentant la satisfacció de l'usuari. A més, aquest enfocament presenta una escalabilitat i adaptabilitat destacables, prometent aplicacions futures més àmplies dins del camp de la prevenció de riscos laborals i més enllà. Aquest estudi no només valida l'aplicació de la tecnologia RAG en entorns industrials específics, sinó que també estableix un precedent per a futures investigacions i desenvolupaments en la intersecció de la IA i la seguretat laboral.

[en] This final degree project explores the implementation of artificial intelligence (AI) technologies in the field of occupational risk prevention (ORP). Specifically, it implements a chatbot based on Retrieval Augmented Generation (RAG) technology to improve query management in an ORP company. The growing demand for automated solutions in occupational safety and the need for precise and contextually relevant responses have led to the development of this project. The proposed system utilizes a model that combines information retrieval and text generation capabilities to provide efficient and effective responses to employees' and clients' questions. Through a detailed study, a RAG model has been designed and trained that retrieves relevant information from various updated databases of regulations and safety procedures, and subsequently generates responses that are contextually appropriate and technically accurate. The goal of the RAG chatbot is to improve efficiency in managing safety-related queries, reducing response times and increasing user satisfaction. Additionally, this approach presents remarkable scalability and adaptability, promising broader future applications within the field of occupational risk prevention and beyond. This study not only validates the application of RAG technology in specific industrial environments but also sets a precedent for future research and development at the intersection of AI and occupational safety.
[ca] La poma és un fruit molt cultivat i consumit arreu del món per les seves característiques nutricionals i per la facilitat del seu consum. Hi ha diversos autors que posen de manifest l'efecte de l'altitud en la qualitat de les pomes. Vistes diferents experiències de pomes de bona qualitat tant a Catalunya, amb la poma de Girona, com a Europa amb la producció que es du a terme en el Sud Tirol d'Itàlia, sorgeix la idea d'estudiar varietats de pomes produïdes en clima de muntanya, concretament a Sant Llorenç de Morunys i comparar-les amb una varietat establerta de referència. L'objectiu d'aquest estudi consisteix en caracteritzar la qualitat fisico-química i organolèptica de les varietats de pomes cultivades a Sant Llorenç de Morunys (Golden, Gala i Renoir) i contrastar-la amb una varietat de referència (Golden). Després de la realització de les anàlisis fisico-químiques i sensorials, efectivament s'han trobat diferències entre les varietats, sobretot en quant als paràmetres de la densitat i la duresa que presenten valors més alts les pomes de muntanya que la establerta de referència. I pel que fa als atributs sensorials també s'han trobat diferències i molt clares en quant a l'olor, la cruixença, el soroll, la fermesa, la dolçor i el sabor que són més alts en les pomes de muntanya que en la poma de referència. Es pot concloure que en el seu conjunt les varietats de poma cultivades a muntanya en relació a la de referència cultivada en zona de plana, mostren una major qualitat gustativa.

[en] The apple is a fruit very cultivated and consumed throughout the world for its nutritional characteristics and for its ease of consumption. There are several authors that state the effect of the altitude in the quality of the apples. From the different experiences of good quality apples seen both in Catalonia, with apple of Girona, and in Europe with the production of South Tyrol in Italy , it became the idea of studying varieties of apples produced in mountain climate, specifically in Sant Llorenç de Morunys and compare them with an established reference range. The objective of this study is to characterize the physical-chemical and the organoleptic quality of the apple varieties that have been cultivated in Sant Llorenç de Morunys (Golden, Gala and Renoir) and contrast the result with a reference variety (Golden). After the physical-chemical and sensory analysis, indeed, some differences have been found between the varieties, especially when it comes to the parameters of density and hardness which lead to higher values for mountain apples than for the one established as the reference. Moreover, in regards to the sensorial attributes, it has also been found marked differences associated to the smell, crunchiness, noise, firmness, sweetness and flavor attributes that are higher in the mountain apples than in the reference ones. It can be concluded that, in a whole, the varieties of apple cultivated in the mountain, regarding the variety of apples taken as a reference and grown in the plain, show a better gustative quality.
[ca] Les grans ciutats del mon s'enfronten al repte de gestionar la mobilitat urbana davant un escenari d'emergència climàtica que influeix en les dinàmiques poblacionals afectant a la salut i l'economia de la pròpia ciutat. Les limitacions de pas pels vehicles privats en zones urbanes densificades és una de les primeres passes que han pres les capitals europees per la reducció en el consum de combustibles fòssils. Les ciutats que han dut a terme aquestes mesures, solen tenir un denominador comú: la bona gestió de la mobilitat durant dècades. Palma de Mallorca, la vuitena ciutat més poblada d'Espanya, amb una població d'uns 400.000 habitants es troba a la cua en el desenvolupament d'estratègies d'ús del transport públic. Mentre que altres ciutats varen conservar la seva xarxa de tramvia que tenien en el segle passat, Palma la va eliminar quasi per complet i va desencadenar en favor de la construcció d'aparcaments subterranis en el mateix centre de la ciutat. Avui, a l'any 2023, encara no s'ha posat la primera pedra del projecte ambiciós que es vol construir a Palma: la primera línia de tramvia que connectaria el centre d'operacions de transport públic, la plaça d'Espanya, amb l'aeroport de Son Sant Joan. En aquest treball, s'estudiaran les possibles alternatives a l'escenari plantejat per l'equip de redacció, avaluant l'impacte i les conseqüències en relació als paràmetres del trànsit de cada alternativa, per finalment proposar una sèrie d'actuacions per millorar la situació actual.

[en] Capital cities around the globe are facing the challenge of having to manage urban mobility services within such climatic emergency scenario that is affecting city and population's dynamics, health and economics. Traffic limitation inside city centers is one of the first steps that European capitals are taking in order to reduce fossil fuel consumption and to improve environmental causes. All around we can conclude that every city that is adopting this kind of policies has a similar background: they have been managing well the city for decades. Palma de Mallorca, eighth in the population ranking in Spain, with a total population of approximately 400.000 inhabitants, has fallen in to the bottom of the rankings on strategies that promote the use of public transport. While other cities of the world kept their tramway system, Palma removed it completely and triggered the construction of underground parking in the historical city center. On this day today, the ambitious project that consists on constructing the first tramway line that connects the major operation center of the city, plaza de España, with the airport, hasn't yet started. On this project, the possible alternatives to the scenario proposed by the planning team will be studied, evaluating the impact and consequences in relation to the traffic parameters of each alternative, to propose at the end a series of actions to improve the current situation.
[ca] L'estudi dels sistemes sensorials, particularment en el domini auditiu, té una importància primordial en neurociència. Comprendre la tonotopia (la disposició espacial de la representació de les freqüències) i la propagació topogràfica (la distribució espacial de l'activitat neural) en el sistema auditiu és essencial per entendre els mecanismes subjacents a la percepció del so. En aquest treball, presentem un model matemàtic i computacional per a modelar aquestes propietats espaials. El nostre model estableix un vincle entre la tonotopia i la topografia mitjançant la noció topològica de continuïtat. Mitjançant simulacions computacionals, demostrem com aquest model replica amb precisió alguns comportaments coneguts observats en el còrtex auditiu primari, aprofundint en la nostra comprensió de com es representa la tonotopia. En proporcionar tant una base teòrica com simulacions pràctiques, el nostre estudi contribueix a una comprensió més profunda de les característiques espacials del processament auditiu en el cervell.

[en] The study of sensory pathways, particularly in the auditory domain, holds paramount importance in neuroscience. Understanding tonotopy (the spatial arrangement of frequency representation) and topographical propagation (the spatial distribution of neural activity) within the auditory pathway is essential for unravelling the mechanisms underlying sound perception. In this work, we present a mathematical and computational framework aimed at modelling these spatial properties. Our model establishes a link between tonotopy and topography using the topological concept of continuity. Through computational simulations, we demonstrate how this framework accurately replicates some known behaviours observed in the primary auditory cortex, furthering our understanding of how tonotopy is represented. By providing both a theoretical foundation and practical simulations, our study contributes to a deeper understanding of the spatial characteristics of auditory processing in the brain.
[ca] L'objectiu principal del present article és proporcionar dos esquemes de programa que poden servir com a base per al disseny d'algorismes paral·lels per a una sèrie molt àmplia de casos. A més, es considera la composició d'esquemes de base per tal d'abordar situacions més complexes, i també una notació que permet conservar la simplicitat inherent als algorismes destinats a executar indefinidament, en un context d'acabament esperat.

[en] The main purpose of the present paper is to provide two program schemes that can be taken as a basis for the design of parallel algorithms for a wide series of cases. Moreover, composition of basic schemes is considered, and also a notation that allows to preserve the charcteristic simplicity of algorithms oriented to indefinite execution, into a context of expected termination.
[ca] El projecte consisteix en dissenyar i implementar un radiometre amb doble polarització a la banda L amb detecció i mitigació de RFI utilitzant una radio definida per software (SDR) com a back-end. El volum i el consum d'energia s'han de minimitzar ja que la plataforma és un satèl·lit petit amb requisits estrictes.

[en] This project consists on design and implement a dual-polarization L-band radiometer with RFI detection and mitigation using a software defined radio (SDR) as a back-end. Volume and power consumption should be minimized as the platform is a small satellite with stringent requirements.
[ca] En primer lloc, es modifica i/o condicionen tots aquells components de la màquina de micro indentació que ho necessitin. Per això es dissenyen i imprimeixen suports en 3D i engranatges adaptats a les diferents necessitats mecàniques de la màquina. També es redissenyen certs circuits i cablejats. En segon lloc, s'identifiquen les fonts de soroll dels senyals dels sensors, que poden ser deguts a diversos factors, com ara fluctuacions de temperatura, interferències electròniques i/o vibracions mecàniques. S'estudien les tècniques d'eliminació de soroll existents per als senyals dels sensors i se n'avalua la idoneïtat per a l'eliminació del soroll. Basant-nos en aquest estudi, es proposa una tècnica d'eliminació de soroll sobre la base d'un algorisme de processament digital de senyals. Finalment, es dissenya i desenvolupa un sistema de control visual mitjançant càmera en temps real, fàcil d'usar i que permet als usuaris controlar la màquina i analitzar les dades generades de manera eficaç. Es fan una sèrie d'experiments per avaluar el rendiment de la tècnica d'eliminació de soroll proposada i la facilitat d'ús de la nostra interfície.

[en] Firstly, all the components of the micro-indentation machine that require it, are modified and/or conditioned. To this end, supports and gears adapted to the different mechanical needs of the machine are designed and 3D printed. Certain circuits and wiring are also redesigned. Secondly, the sources of noise in the sensor signals are identified, which can be due to various factors, such as temperature fluctuations, electronic interference and/or mechanical vibrations. Existing denoising techniques for sensor signals are studied and their suitability for de-noising is evaluated. Based on this study, a denoising technique based on a digital signal processing algorithm is proposed. Finally, an easy-to-use real-time camera-based visual control system that allows users to control the machine and analyse the generated data efficiently, is designed and developed. A series of experiments are conducted to evaluate the performance of the proposed denoising technique and the user-friendliness of the interface.
[ca] L'educació emocional és l'assignatura pendent de la societat actual. Malgrat que és essencial pel benestar personal i social, l'educació en emocions encara es considera prescindible i és, sovint, un tema descuidat tant a les aules com en molts entorns familiars. I, quina millor manera de posar aquesta qüestió sobre la taula que amb un joc de taula? El joc és una potent eina de desenvolupament personal i un terreny ideal per a l'aprenentatge. Gat i Gos és un joc de taula que treu el suc a aquest potencial educatiu per a fomentar l'educació emocional en entorns familiars.

[en] Emotional education is the pending subject of today's society. Despite being essential for personal and social well-being, education in emotions is still considered dispensable and is often a neglected topic both in classrooms and in many family environments. And, what better way is there to put this issue on the table than with a tabletop game? Playing is a powerful personal development tool and an ideal terrain for learning. Gat i Gos is a board game that gets the most out of this educational potential to encourage emotional education in family environments.
[ca] El present treball se centra en el disseny i desenvolupament de diverses pràctiques educatives basades en una estació d'automatització modular formada per elements bàsics de l'automatització industrial de la marca Mitsubishi com ho són el PLC, variador, servomotor i HMI. L'objectiu és el de donar a futurs alumnes o altres persones interessades una experiència pràctica, a la vegada que didàctica, sobre el funcionament d'aquests dispositius en l'àmbit industrial. Així doncs, es proporcionen els coneixements bàsics de cada element del kit juntament amb tasques més avançades centrades en la connectivitat sense fils i altres tipus de comunicació. Aquesta visió més amplia busca anar més enllà del que és habitual ampliant els coneixements en una àrea molt important dins de l'automatització com és la comunicació industrial. En resum, en aquesta memòria es presenta un treball que tracta tant els aspectes fonamentals com més avançats de l'automatització mitjançant la plataforma d'aprenentatge oferida per Mitsubishi.

[en] This project focuses on the design and development of different educational practices based on a modular automation station made up of basic elements of Mitsubishi industrial automation such as the PLC, inverter, servomotor and HMI. The aim is to give future students or other interested persons a practical experience, as well as didactic, on the operation of these devices in the industrial field. Therefore, the basic knowledge of each element of the kit is provided along with more advanced tasks focused on wireless connectivity and other types of communication. This broader vision aims to go beyond what is usual by expanding the knowledge in a very important area within automation, such as industrial communication and in particular wireless communication. In summary, this report presents a work that deals with both the most fundamental and the most advanced aspects of automation through a learning platform offered by Mitsubishi.
[ca] Amb la millora de la informàtica entre altres coses, cada cop s'estan aconseguint més èxits en molts camps. Un d'aquests camps és el de la medicina. Juntament amb altres tecnologies s'ha desenvolupat un sistema que permet la representació visual en dues o tres dimensions de parts reals de cossos humans. Amb el software del grup de recerca ViRVIG i el hardware del Centre de Realitat Virtual, on s'ha desenvolupat aquest projecte, podem visualitzar models mèdics utilitzant Realitat Virtual i de manera interactiva. Un dels problemes principals a l'hora de tractar dades de manera interactiva és la gran quantitat d'informació que es necessita per definir els models de volum, podent arribar fins als 1024^3 vòxels (píxels volumètrics). Per avaluar aquestes dades suficientment ràpid, s'utilitzen algoritmes basats en el traçat de rajos a la GPU. Per aconseguir una visualització realista, és necessari un bon càlcul de la il·luminació, per això l'objectiu principal d'aquest treball era desenvolupar-ne un. Per fer-ho, una de les principals tècniques implementades ha estat el càlcul de l'atenuació de la llum i de les ombres utilitzant el traçat de rajos. També s'ha canviat el software per permetre a l'usuari modificar al seu gust les fonts de llum, donant-li la possibilitat de crear un entorn amb la il·luminació que millor vagi pel seu treball.

[en] With the informatics enhance among other things, nowadays there are a lot of successes in many fields. One of these fields is the medicine. Along other technologies, a system that allows visual representation in 2D or 3D of different parts of the human body has been developed. Thanks to the software developed by the research group ViRVIG and the Centre de Realitat Virtual hardware, where this project has been developed, medical data generated with Realitat Virtual can be visualized in an interactive way. One of the problems when treating data in an interactive way is the huge size of the information that needs to be stored when defining a volumetric model, that can reach up to 1024^3 voxels (volumetric pixels). In order to evaluate this data fast enough, algorithms based on ray tracing are used in the GPU. In order to achieve a realistic image, it is necessary a good calculation of the illumination, so that is why the aim of this project is to develop one. To do so, one of the most important techniques implemented has been the light fading and shades computation using the ray tracing. Another point that has been included in this project is the modification of the software in a way that allows the users to modify the scenario light sources, allowing them to create the most suitable environment for their job.
[ca] Aquest Treball de Final de Grau aborda el disseny d'un robot industrial, les peces del qual han estat fabricades mitjançant impressió 3D. Al llarg del projecte, s'ha realitzat un estudi del robot. A més, s'han seleccionat els components necessaris per al seu muntatge. El sistema de control s'ha implementat mitjançant Arduino. El principal objectiu d'aquest treball és l'elaboració d'un robot articulat, encara que aquest no és l'únic. També es persegueix analitzar la metodologia necessària per a la construcció d'un robot en un entorn industrial, tenint en compte tots els detalls i factors crítics que intervenen en el seu disseny i muntatge. El treball inclou un marc teòric en el qual s'introdueix el món de la robòtica industrial, explicant els diferents tipus de robots industrials i les seves principals aplicacions. Després d'aquesta introducció, es desenvolupa la part de disseny i muntatge del prototip. A més, es realitza una anàlisi del model dissenyat, complementat per una simulació utilitzant Matlab. Cada component és descrit detalladament, des del sistema de control fins als actuadors utilitzats així com la seva connexió. Posteriorment, es descriu la programació del sistema de control, implementat mitjançant Arduino. Finalment, es presenten les conclusions, en les quals es valoren els resultats obtinguts després de la finalització del projecte.

[en] This Final Degree Project addresses the design of an industrial robot, whose parts have been manufactured using 3D printing. Throughout the project, a study of the robot was conducted, and the necessary components for its assembly were selected. The control system has been implemented using Arduino. The main objective of this project is the development of an articulated robot, although this is not the only one. It also aims to analyse the methodology necessary for the construction of a robot in an industrial environment, taking into account all the details and critical factors involved in its design and assembly. The project includes a theoretical framework introducing the world of industrial robotics, explaining the different types of industrial robots and their main applications. Following this introduction, the entire design and assembly process of the prototype is developed. Additionally, a kinematic analysis of the designed model has been carried out, complemented by simulation using Matlab. Each component has been described in detail, from the control system to the actuators used, as well as their wiring. Subsequently, the programming of the control system, implemented using Arduino, has been described. Finally, the conclusions are presented, evaluating the results obtained after the completion of the project.